Document ID: 32008R0308

UREDBA KOMISIJE (ES) št. 308/2008
z dne 2. aprila 2008
o določitvi obrazca uradnega obvestila o programih držav članic za usposabljanje in izdajanje spričeval v skladu z Uredbo (ES) št. 842/2006 Evropskega parlamenta in Sveta
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 842/2006 Evropskega Parlamenta in Sveta z dne 17. maja 2006 o določenih fluoriranih toplogrednih plinih (1) ter zlasti člena 5(5) Uredbe,
ob upoštevanju naslednjega:
(1)
Obrazec za uradno obvestilo mora vsebovati bistvene podatke, ki so potrebni, da je mogoča overitev spričevala ali potrdila, ki izpolnjuje minimalne zahteve in pogoje za vzajemno priznavanje, ki jih je določila Komisija, skladno z Uredbo (ES) št. 842/2006.
(2)
Komisija je sprejela minimalne zahteve in pogoje za vzajemno priznavanje za izdajanje spričeval podjetjem in osebju. Konkretno je Komisija sprejela Uredbo Komisije (ES) št. 303/2008 z dne 2. aprila 2008 o določitvi minimalnih zahtev in pogojev za vzajemno priznavanje za izdajanje spričeval podjetjem in osebju glede nepremične opreme za hlajenje in klimatizacijo ter toplotnih črpalk, ki vsebujejo določene fluorirane toplogredne pline, v skladu z Uredbo (ES) št. 842/2006 Evropskega parlamenta in Sveta (2); Uredbo Komisije (ES) št. 304/2008 z dne 2. aprila 2008 o določitvi minimalnih zahtev in pogojev za vzajemno priznavanje za izdajanje spričeval podjetjem in osebju glede nepremičnih protipožarnih sistemov in gasilnih aparatov, ki vsebujejo določene fluorirane toplogredne pline, v skladu z Uredbo (ES) št. 842/2006 Evropskega parlamenta in Sveta (3); Uredbo Komisije (ES) št. 305/2008 z dne 2. aprila 2008 o določitvi minimalnih zahtev in pogojev za vzajemno priznavanje za izdajanje spričeval osebju, ki zajema določene fluorirane toplogredne pline iz visokonapetostnih stikalnih mehanizmov, v skladu z Uredbo (ES) št. 842/2006 Evropskega parlamenta in Sveta (4); Uredbo Komisije (ES) št. 306/2008 z dne 2. aprila 2008 o določitvi minimalnih zahtev in pogojev za vzajemno priznavanje za izdajanje spričeval osebju, ki zajema nekatera topila na osnovi fluoriranih toplogrednih plinov iz opreme, v skladu z Uredbo (ES) št. 842/2006 Evropskega parlamenta in Sveta (5) ter Uredbo Komisije (ES) št. 307/2008 z dne 2. aprila 2008 o določitvi minimalnih zahtev za programe usposabljanja in pogojev za vzajemno priznavanje potrdil o usposabljanju za osebje glede klimatskih naprav v nekaterih motornih vozilih, ki vsebujejo določene fluorirane toplogredne pline, v skladu z Uredbo (ES) št. 842/2006 Evropskega parlamenta in Sveta. (6)
(3)
Ukrepi, predvideni s to uredbo, so v skladu z mnenjem odbora, ustanovljenega s členom 18(1) Uredbe (ES) št. 2037/2000 Evropskega parlamenta in Sveta (7) -
SPREJELA NASLEDNJO UREDBO:
Člen 1
Države članice za uradna obvestila iz člena 5(2) Uredbe (ES) št. 842/2006 uporabljajo naslednje obrazce:
1.
za nepremično opremo za hlajenje in klimatizacijo ter toplotne črpalke obrazec za uradno obvestilo, določen v Prilogi I te uredbe;
2.
za nepremične protipožarne sisteme in gasilne aparate obrazec za uradno obvestilo, določen v Prilogi II te uredbe;
3.
za visokonapetostne stikalne mehanizme obrazec za uradno obvestilo, določen v Prilogi III te uredbe;
4.
za opremo, ki vsebuje topila na osnovi fluoriranih toplogrednih plinov, obrazec za uradno obvestilo, določen v Prilogi IV te uredbe;
5.
za klimatske naprave v motornih vozilih obrazec za uradno obvestilo, določen v Prilogi V te uredbe.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. aprila 2008

Labels: 1
20
7
8
9